Yhtyeen nimi on Palmerin mukaan yhdistelmä eri asioista sisältäen Dresdenin pommitukset Saksassa, posliininuket (sotaa edeltäneen Dresdenin tunnusmerkki), The Fall -yhtyeen samannimisen kappaleen, sekä viittauksen V. C. Andrewsin novelliin "Pimeyden kukat". Toisaalta Palmer piti Dresdenin (hävitys) ja Dollsin (viattomuus, herkkyys) yhdistelmää hyvänä kuvaamaan yhtyeen musiikkia, jossa tyylit vaihtelevat nopeasti lapsenomaisesta sipsuttelusta raivokkaaseen huutamiseen.